Ietsie net vir jou… | MaanKind
Ietsie net vir jou…
26 Maandag Des 2011
Boekemakranka, e-Boek Uitgewers, e-Boeke, Pay it forward, Saliger om te gee as om te ontvang
Mense praat altyd van vreemde geskenke wat hulle kry, elke jaar kla party oor hulle duur goed koop en met sorg toedraai en dan self net Heavenly room kry. (Wens iemand wil vir my Heavenly room gee, die pienkes…)
Hierdie jaar het ek 'n wonderlike present gekry van 'n vriendin, nie vir Kersfees nie, sommer net. Die skerpste messie wat bestaan, omdat ek altyd so kla oor messe. Sy het 'n simboliese toutjie om die messie gedraai, sodat dit nie die vriendskap afsny nie, en ek het haar simbolies 'n muntstuk gegee, om dieselfde rede, sodat die gee/neem/gee/neem siklus nie verbreek word nie.
So het ek ook besluit dat ek bevoorreg is in elke opsig, en genoeg het, en ek wou probeer om hierdie kers/vakansieseisoen meer te gee as wat ek kry. Hetsy goed, geld, liefde, sorg en presente. Dit was heerlik, en ons het verskillende goed gedoen, en verskillende projekte ondersteun. Detail nie belangrik, maar daar is inderdaad saligheid in die proses.
Ek is geseën met 'n heerlike nuwe projek hierdie jaar wat my nie net uit die kwaad gehou het nie, maar ook besig terwyl ek siek was en nie kon rondrits nie. Daarom wil ek ook graag teruggee, en met die skrywers se toestemming, gee Boekemakranka gratis e-Boeke vir jou Kindle weg hierdie week. Hier is 'n maklike skakel:
Gratis Afrikaanse e-Boeke, met die komplimente van Boekemakranka!
Ek vra niks in ruil nie, geniet dit net, en wees dalk net op 'n ander manier gaaf met iemand anders.
PS. Net voordat ek kon kliek op Publish, toe kom hierdie boodskap deur.
I believe God wants you to know that Christmas may have passed, but the joy of this season shall go on forever. And even forever more.
This is the great promise of God: that the happiness that filled so many hearts yesterday will fill even more lives tomorrow. And that peace and joy. which is Christmas, will reign forever — and is available to every soul, now and always.
These are glad tidings. This is the good news: that Christ is born every day, is us, and that God lives in each person through eternity. It does not matter what religion you belong to. Love is the only religion.
12 thoughts on "Ietsie net vir jou…"
9 Junie, 2013 om 5:23 nm
is hierdie geskik om af telaai op my e reader
6 Januarie, 2012 om 6:50 nm
ek sal graag vir jou van die heavenly pienk bad goete wil stuur , epos vir my jou adres 🙂 mieliefish@yahoo.com ek is by dieselfde adres by gmail.com ook 🙂
6 Januarie, 2012 om 8:40 nm
Ag die gedagte dat jy dit wil doen, is meer werd as enige room! Dankie vir die gedagte, dis dierbaar van jou. XXX
2 Januarie, 2012 om 7:34 nm
Baie dankie vir die present! Ek gaan oor 'n paar weke lekker lees, nou is ek in die aande pootuit na ons harde werk op die plaas.
2 Januarie, 2012 om 9:51 nm
27 Desember, 2011 om 1:28 nm
Hello. Die geskenke is vir my ook 'n bysaak, en niks belangrik nie, tog is dit lekker om darem ietsie te kry, net vir die geselligheid!
Ons maak by ons kersete so: elkeen bring net 1 geskenk vir 'n persoon soos jy: manlik/vroulik, ter waarde van R60. In die verlede het ek sommer my hele gesin se geskenkies gekoop, maar hierdie keer het ek vir elkeen aangesê om self iets te gaan uitsoek. Ons trek dan nommers en nr 1 kry eerste keuse om 'n geskenkie te kies, tot nr hoeveel… Dis tog baie lekker en opwindend, en elkeen is bly oor sy klein geskenkie!
dankie vir die e-boeke. Ek is nog nie so gelukkig om 'n kindle te besit nie. Dalk laai ek sommer die boeke op my rekenaar af!! en byt die gogga!
27 Desember, 2011 om 12:05 nm
My tabletjie is te klein om lekker te lees, ek het drie regte boeke gekry vir Kersfees. Miskien het ek volgende jaar 'n Kindle.
27 Desember, 2011 om 12:29 nm
Dis een van daardie goed soos 'n skottelgoedwasser. As jy eers een het, weet jy nie hoe jy ooitdaarsonder kon klaarkom nie.
27 Desember, 2011 om 7:37 vm
Jammer ek lees nie fiksie nie nie… ai! So n "ietsie" behoort lekker te wees vir iemand wat dit lees.
27 Desember, 2011 om 9:32 vm
Die eerste dag het meer nie-fiksie as fiksie… Abortorium is 'n ware verhaal, geskiedenis eerder.
26 Desember, 2011 om 5:55 nm
Hi Maankind. Baie dankie vir hierdie lekker geskenk. Ek gaan nou heerlik lees te danke aan jou. Net betyds vir die ekstra vakansie dag 🙂